Die duurste misoes ooit? | Landbou
Die reën- en vloedskade by gewasse in die somersaaigebied is welbekend. Dis nou eers die begin van die seisoen en baie kan nog gebeur tot in April en Mei. Die skade is egter groot en die vraag is hoe gaan die voorsiening van somergewasse in die volgende jaar verloop.
'n Verwante kwessie wat maklik misgekyk word, is dat baie plattelandse paaie – veral grondpaaie – groot skade opgedoen het. In baie gevalle gaan dit baie moeilik wees om landbouprodukte en -insette te vervoer. Die staat het boonop nie die wil of vermoë om die paaie te herstel nie.
Dit gaan 'n remmende effek op boerderye hê. Die voorlopige opnames deur Graan SA onder boere wys die verwagte opbrengsverliese wissel van totale mislukkings tot bonormale opbrengste.